бутилката е на по-малко от 0,6 m от пода, ъгълът на падане се изменя, така че да се запази минималното разстояние от 0,6 m, а центърът на тежестта да бъде на 1,8 m.
 След удара в резултат на пускането бутилките се подлагат на циклично изменение на налягането от налягане по-малко или равно на 2 МРа до налягане по-голямо или равно на 26 МРа в продължение на брой цикли, равен на 1 000 пъти определения експлоатационен срок, изразен в години. По време на цикличното изменение на налягането бутилките могат да пропускат, но не и да се разрушават. Всички бутилки, които завършат изпитването с циклично изменение на налягането, трябва да се разрушат.
 A.21. ИЗПИТВАНЕ НА ПРОСМУКВАНЕ
 Това изпитване се изисква само за конструкциите от тип CNG-4. Една произведена бутилка се напълва със сгъстен природен газ или със смес от 90 % азот и 10 % хелий при работно налягане и се поставя в херметично затворена камера при стайна температура, след което евентуалните пропуски се наблюдават достатъчно дълго време, за да може да се определи стабилно степента на просмукване. Степента на просмукване трябва да е по-ниска от 0,25 ml/h природен газ или хелий на литър водна вместимост на бутилката.
 A.22. ХАРАКТЕРИСТИКИ НА ОПЪН НА ПЛАСТМАСИТЕ
 Границата на провлачване при опън и крайното удължение на материала на пластмасовите обвивки се определят при минус – 50 °С съгласно ISO 3628, и трябва да отговарят на изискванията по точка 6.3.6 от приложение 3А.
 A.23. ТЕМПЕРАТУРА НА ТОПЕНЕ НА ПЛАСТМАСИТЕ
 Полимерните материали от произведените обвивки се изпитват в съответствие с метода, описан в ISO 306, и трябва да отговарят на изискванията по точка 6.3.6 от приложение 3.
 A.24. ИЗИСКВАНИЯ КЪМ УСТРОЙСТВАТА ЗА ПОНИЖАВАНЕ НА НАЛЯГАНЕТО
 Съвместимостта на определените от производителя устройства за понижаване на налягането с работните условия, изброени в точка 4 от приложение 3А, трябва да се докаже чрез следните изпитвания за окачествяване:
 а)
 един образец се оставя да престои при контролирана температура по-голяма или равна на 95 °С под налягане по-голямо или равно на изпитвателното налягане (30 МРа) в продължение на 24 часа. В края на това изпитване не трябва да има никаква следа от пропуски или видими следи от екструзия на който и да е топим метал, използван в конструкцията.
 б)
 един образец се изпитва на умора чрез циклично изменение на налягането с честота, която не надвишава 4 цикъла в минута, както следва:
 i)
 налягане между 2 МРа и 26 МРа при температура 82 °С за 10 000 цикъла;
 ii)
 температура – 40 °С, с изменение на налягането между 2 МРа и 20 МРа в продължение на 10 000 цикъла.
 В края на това изпитване не трябва да има пропуски или видими следи от екструзия на който и да е топим метал, използван в конструкцията.
 в)
 външните месингови компоненти, предназначени да поддържат налягането в устройствата за понижаване на налягането, трябва да издържат изпитването с живачен нитрат, описано в ASTM B154, без поява на корозионно разпукване. Устройството за понижаване на налягането се оставя потопено в продължение на 30 минути във воден разтвор на живачен нитрат,